lflage/wiki-talks huggingface dataset:
Беседа:История на автомобила

message: Ера и епоха са твърде мащабни понятия, дали не е по-добре период? Ket (беседа) 08:51, 24 ноември 2022 (UTC)
replies: text: Да, наистина, английският автор явно е целял някаква приповдигнатост, а може би там значението тези понятия да не е толкова мащабно. Не може да се сравнява Ерата на Елизабет с „епохата на месинга“ при колите. Може би трябва да се запази само при Епохата на Едуард VII, но и там върви „период“. Ще ги оправя. Zhoxy (беседа) 10:15, 24 ноември 2022 (UTC)
replies: text: :Ket, Zhoxy, на английски епоха и ера са синоними. Въпреки, че подобни суперлативи са характерни по-скоро за американския английски и по-конкретно Калифорнийския където всичко е „awsome“ а „great“ дори не е нещо особено в случая е по-скоро оправдано а и често срещано да се използва епоха или ера. По дефиниция става въпрос за продължителен период от време за който са характерни определени събития или промени. Продължителността обаче варира според тематиката. За историята на човечеството 100 години са по-кратък период отколкото 20 години за историята на автомобилите. От друга страна Елизабетинската епоха е „само“ 45 години така, че „епохата на месинга“ (което е американизъм) си е напълно сравнима. Честно казано нямам нищо против „епохата на Юсеин Болт“ или на Марсел Хиршер примерно въпреки, че при тях става въпрос за едва десетина години. Сале (беседа) 13:57, 24 ноември 2022 (UTC)
replies: text: ::Разбирам те, @Сале, за тях тези термини са естествени, но се съгласих с Кет, че за нас са малко пресилени. Още повече че нямаме някаква трайна, установена практика за имената на съответните периоди. Запазих Епохата на Едуард VII, имаме я. Биха могли да се върнат някои ери и епохи, но това едва ли ще подобри кой знае колко статията. По-важни са фактите, случили се в тези отрязъци от време. Zhoxy (беседа) 15:15, 24 ноември 2022 (UTC)
replies: text: :::Бях забравила за тази статия, но сега я огледах и мисля, че вече може би е готова. Съкратих моделите, представителни за всеки период, тъй като повечето бяха червени препратки - винаги могат да са добавят, ако има експерти. Сега ми се струва добре очертана структура с периодите на развитие и споменати основните изобретения. Не лошо още едно око да погледне преди да я преместим в основното Ket (беседа) 16:32, 2 април 2023 (UTC)
thread_title:  Ера, епоха, период
Беседа:Бедугул

message: Не мога да разбера какво трябва да направя, за да се отваря материалът от Wikivoyage (даден във Външни препратки). В англоезичната версия няма проблем, но и като копирам буквално, пак не става. Харесва ми включването на такива материали, надявам се, че не са само за английската версия? --Randona.bg (беседа) 17:51, 25 ноември 2022 (UTC) Благодаря, Ted Masters. --Randona.bg (беседа) 18:04, 25 ноември 2022 (UTC)
thread_title:  Wikivoyage
Беседа:ЛГБТ права в България

message: Някой има ли представа какви са тези закони, тъй като смятам, че такива не съществуват в действителност. Самата Истанбулска конвенция бе отхвърлена поради насажданата от ред партии и организации "джендър"-паника. Една от целите на конвенцията е именно защита на половата идентичност. Ентусиастъ (беседа) 15:14, 25 ноември 2022 (UTC)
thread_title:  Антидискриминационни закони относно половата идентичност от 2015 г.
Беседа:Добровница (община Крива паланка)

message: ЦДА  ф.648К и.о.1 а.е.3 лист 66 гръб Kdichev (беседа) 19:45, 25 ноември 2022 (UTC)
thread_title:  Добавяне на бележка за Станчо Илиев Якимов
Беседа:Кръстю Петрушев

message: Снимката с четата е най-вероятно на Стоян Мандалов, защото както пише в спомените си Кръстю е бил негов четник. Има и прилика (седналият в средата)... --Протогер (беседа) 08:44, 28 ноември 2022 (UTC)
replies: text: Той е, молим само да се преименува снимката и да се извади от категорията за неразпознатите.  --Протогер (беседа) 08:34, 29 ноември 2022 (UTC)
thread_title:  Чета 

message: За местене на Кръсто или Кръстьо е. -- Мико (беседа) 14:49, 5 май 2024 (UTC)
thread_title:  Име
Беседа:Иван Ангелов (свещеник)

message: Традиционна църква Тодор, тоест Αγίων Θεοδώρων в Солун няма. Към времето на обсъждане Теодора е енорийска църква в центъра. Просто няма как да е различна. Мико (беседа) 16:23, 28 ноември 2022 (UTC)
replies: text: Аз също проверих, че сега в Солун няма църква с такова име, но е възможно да е имало преди и да е изгоряла например през 1917 година при големия пожар. Ето ти източника, който преразказва Иван Снегаров  Ще потърся и Снегаров, предполагам книгата "Солун в българската духовна култура" за да видя какво пише и той. Не вярвам да бърка.--Кочев (беседа) 17:02, 28 ноември 2022 (UTC)
replies: text: :Прав си. Върнах твоята версия.--Кочев (беседа) 18:14, 28 ноември 2022 (UTC)
thread_title:  Тодор
Беседа:Велешка българска община

message: Имаме Андрей Корабаров без години. Само че в 94 година станал член на ВМОРО. Дали е същият от 1882 година или тоя е дедо му? Мико (беседа) 18:12, 28 ноември 2022 (UTC)
thread_title:  Андрей Карабаров
Беседа:Йова Раевска

message: С цитирането на източниците има проблем. Моля, прочетете как се цитират. Практически съвет, който мога да Ви дам, ZeleniLimoni, е, ако работите с визуалния редактор (както предполагам) да кликнете на „цитиране“, после „ръчна настройка“, оттам да подберете за какво става дума (уебсайт, книга, статия...) и после внимателно да попълните полетата. Страниците се цитират точно, не може „с. 8 – 47“ (изт.2). Нито „пак там“, нито „Виж...“ - при повторно цитиране се избира опцията „повторно използване“ и се избира кой вече използван източник ще използвате за втори, трети и т.н. път. Бележки като 35 са излишни - просто намерете някъде да пише, че има нейни творби там. И също без очаквания (има правило „Уикипедия не е кристална топка“). Освен това има цели абзаци без източници. Предполагам, че сте ги писали на базата на познанията си, които сигурно са големи в тази област, но е прието, че Уикипедия не е място за оригинални изследвания. Моля, обърнете внимание на линковете в приветстието, което Ви е поставено на Беседата. В статията според мен има излишни неща, но смятам, че най-важното е да оправите източниците. Желая Ви успех. --Randona.bg (беседа) 20:39, 30 ноември 2022 (UTC)
thread_title:  Източници
Чернова беседа:Донбасс за нами

message: На 11 май 2021 г. в YouTube канала на MDT беше представено официалното видео към песента „Донбас е зад нас“, което получава 5 милиона гледания. Luxferuer (беседа) 09:41, 2 декември 2022 (UTC)
През септември 2021 г. в Луганската народна република на линията на съприкосновение е заснет флашмоб клип „Донбас е зад нас“ по повод 78-ата годишнина от освобождението на Донбас от нацистите, около 1000 души са участвали в заснемането на видеоклипа. Песента е изпълнена от солиста на ансамбъл „Новороссия“ Роман Разум, Luxferuer (беседа) 09:53, 2 декември 2022 (UTC)
Специална награда от Международния фестивал-конкурс за национална патриотична песен „Червен карамфил“ (2021); Luxferuer (беседа) 10:39, 2 декември 2022 (UTC)

thread_title:  Бележки 

message: Потребител беседа:Luxferuer#Единствено предупреждение— Luchesar • Б/П 18:31, 2 декември 2022 (UTC)
thread_title:  Пропаганда
Беседа:Дядо Влайчо

message: Много е хубаво, че през 1938 г. Дядо Влайчо предсказва раждането на Симеон Сакскобургготски, който се е родил през 1937-ма. Това малко хора могат да го направят. 212.75.27.213 12:43, 3 декември 2022 (UTC)
thread_title:  Много е хубаво
Шаблон беседа:Паунчеви

message: Тука  се казва "тримата синове на К. Паунчев", тоест може би Ангел е брат на Георги и Никола. Мико (беседа) 14:43, 3 декември 2022 (UTC)
replies: text: А всъщност той Димитър излиза третият син. Такъв Георги немаме. -- Мико (беседа) 14:47, 3 декември 2022 (UTC)
thread_title:  Ангел 

message: Има и Климент Г. Панучев - съдия. , , . Вероятно син на Георги. -- Мико (беседа) 15:19, 3 декември 2022 (UTC)
thread_title:  Климент
Шаблон беседа:Дипчеви

message: * Васил (1847 – 1898). Това сигурно е мъжът ѝ.
* Петър (1892 – 1906). Не се сещам кой е, но не съм и търсила. Видях, в статията пише, починла рано син.
* Иван Дипчев – имаме го със същите дати.
* Георги Дипчев (1887 – 1950)
* Владимир Дипчев (1890 – 1944)
* Асен Дипчев (1894 – 1964)
Мико, данните за Георги и Владимир леко се разминават с описаните в статията, но в нея не са цитирани източници.--Randona.bg (беседа) 09:43, 4 декември 2022 (UTC)
replies: text: Ами, според източниците. -- Мико (беседа) 21:21, 4 декември 2022 (UTC)
thread_title:  Данни по надгробната плоча (снимка в статията)
Беседа:Буркхард фон Хевен

message: Какво е "фервезер"? БТрендафилова2 (беседа) 09:11, 5 декември 2022 (UTC)
replies: text: заместник--Sim (беседа) 09:17, 5 декември 2022 (UTC)
replies: text: : Има ли такава дума на български?--БТрендафилова2 (беседа) 10:03, 5 декември 2022 (UTC)
replies: text: :: незная, но Вие можете да проверите в речник.--Sim (беседа) 10:56, 5 декември 2022 (UTC)
replies: text: :::Не намирам. Виждам, че и тук се среща. Ще го променя на "заместник".--БТрендафилова2 (беседа) 11:36, 5 декември 2022 (UTC)
replies: text: :::: аз вече го поправих.--Sim (беседа) 11:51, 5 декември 2022 (UTC)
replies: text: :::::Благодаря! :)--БТрендафилова2 (беседа) 12:02, 5 декември 2022 (UTC)
thread_title:  Фервезер
Беседа:Анди Съркис

message: Здравейте. Защо редакцията ми беше отменена? Въпреки че актьорът не е част от основния екип на сериала Андор, в два епизода персонажът му играе много важна ключова роля. Петров Эдуард (беседа) 13:11, 5 декември 2022 (UTC)
thread_title:  Сериалът Андор
Шаблон беседа:Кусеви

message: http://bulrod2.blogspot.com/2012/01/blog-post_12.html Мико (беседа) 16:55, 5 декември 2022 (UTC)
replies: text: Това противоречи на гени. Ще чекаме да се появи това родословно дърво, дето го били подарили на Старозагорския музей в пристъп на железен хюбрис. -- Мико (беседа) 10:09, 11 декември 2022 (UTC)
thread_title:  Разместване
Беседа:Света Параскева

message: Това е събирателен образ. https://en.wikipedia.org/wiki/Paraskevi_of_Iconium Илиев2010 (беседа) 17:17, 6 декември 2022 (UTC)
replies: text: Това е точно пояснителна страница за множество обекти и личности с това име. Препратката, която посочвате, се отнася за Параскева Иконийска/Самарджийска, която е посочена и в пояснителната. --Ted Masters (беседа) 19:47, 6 декември 2022 (UTC)
replies: text: : Някакво разбъркване с другите уикипедии съм видял, но сега не го откривам. Така е правилно. Илиев2010 (беседа) 22:08, 6 декември 2022 (UTC)
thread_title:  <del>Сгрешена междуезикова връзка</del>
Беседа:Бойко Борисов/Архиви/2022

message: , изречението „След арестите на тримата бизнесменът-беглец заявява, че е дал показания пред Европейската прокуратура за схемата, по която е предал на бившите управляващи десетки милиони.“ не фигурира по никакъв начин в източника. Да не говорим, че изрази като „схемата“ и „бизнесменът-беглец“ са таблоидни. Реално източникът може да се използва само за това, че се извършват експертизите. Самият арест на Борисов, това, че е освободен 24 часа по-късно... Трябват отделни източници, където се говори за това. По принцип не е забранено цял абзац да се линква със само един източник стига този източник да съдържа точно цитиране.--Rebelheartous (беседа) 16:41, 7 септември 2022 (UTC)
thread_title:  Раздел „В опозиция“
Беседа:Мастодонти

message: О неразумний юроде, поради что се срамиш да наречеш Мастодона мамут? Понеже така беше в соц. учебниците ли? Само дето и на латински е така...и ко праим сега, задраскваме тотално таксономията щото не е англоезична ли? 93.240.150.36 20:26, 7 декември 2022 (UTC)
replies: text: Дали? --Ted Masters (беседа) 21:30, 7 декември 2022 (UTC)
thread_title:  Изгубени в превода
Беседа:Трикери

message: Може би в тази статия трябва да направим раздел за творбите, посветени на българите и остров Трикери? Не се сещам къде другаде. --Randona.bg (беседа) 20:15, 8 декември 2022 (UTC)
replies: text: Не знам не требва ли да е Трикери (лагер) и там?-- Мико (беседа) 20:37, 8 декември 2022 (UTC)
replies: text: :Да, най-добре би било да има отделна статия за лагера. Но май още не съм достатъчно подготвена да я направя. А и немам нерви да чета за такива ужаси. Някой с по-здрави? --Randona.bg --Randona.bg (беседа) 21:45, 8 декември 2022 (UTC)

text: :Сякаш най-добре е концлагерът да се вкара като секция в основната статия за острова, примерно заменяйки секция 'История' (щото има и антична такава). Поздрави, Dido3 (беседа) 23:42, 8 декември 2022 (UTC)
thread_title:  Творби
Беседа:Мина за оловна, сребърна и цинкова руда със система за управление на подземни води в Тарновске Гури

message: В UNESCO World Heritage List името на обекта е: Tarnowskie Góry Lead-Silver-Zinc Mine and its Underground Water Management System
А в статия в сайта на Полския институт, посветена на полските обекти в списъка на ЮНЕСКО, е Оловни, цинкови и сребърни мини със система за управление на подземните води в Тарновске гури [sic: гури с малко Г]
Въпрос: не би ли било по-подходящо статията да бъде преименувана на Оловно-сребърно-цинкова мина със система за управление на подземни води в Тарновске Гури (евентуално в мн.ч.? – мини; и гури - не Гури?), което, в допълнение, би съкратило малко дължината на заглавието?
~ Pelajanela // беседа 14:00, 9 декември 2022 (UTC)
thread_title:  Заглавие на статията
Беседа:Нахсинхронен дублаж

message: Хора, според вас липсват ли други знаменитости, които озвучават нахсинхрон в анимационните филми за кино? Krisi tranchev.1999 (беседа) 18:38, 9 декември 2022 (UTC)
thread_title:  Има ли още знаменитости, които озвучават нахсинхрон?
Беседа:Абсолют

message: Тази страница е компрометирана и се използва за виртуален тормоз от Тихомир Георгиев (бивш член на група Абсолют)спрямо настоящите членове на групата. Личностните нападки и обиди в нанесените от него промени са недопустими в престижен сайт като Wikipedia! Молим за незабавна намеса! 212.233.202.42 08:49, 10 декември 2022 (UTC)
replies: text: :212.233.202.42, 151.252.196.246, призовавам Ви да изясните несъгласията помежду си – тук, в беседа, ако се стремите към цивилизован диалог с излагане на аргументи, или в друга комуникационна среда, ако това за момента е трудно и липсва споделено разбиране, че това е единственият начин да се търсят решения по въпроси, пораждащи конфликт на мнения и интереси.
replies: text: :Преди всичко обаче имайте предвид, че създаването на съдържание в Уикипедия и евентуалното удовлетворяване на претенциите за неговото запазване или премахване от други редактори са свързани със съвсем ясно и точно разписани правила за позоваване на източници, обективност, неутралност и по-общо енциклопедичност на стила и информацията. Моля да се запознаете с тях и да се придържате към тях, в случай, че редактирате тази или която и да е друга статия, като не допускате лично отношение, пристрастност и всякакви други мотиви за формиране на мнение у аудиторията или отделния читател да влияят на редакциите Ви.

text: :~ Pelajanela // беседа 09:04, 10 декември 2022 (UTC)

text: Това не е вярно! Обидите са насочени към Тихомир Георгиев от Емил Цветков, Здравко Цветкови Айдън Исмаилов... моля да се преустанови това! 151.252.196.246 11:26, 10 декември 2022 (UTC)

text: Тормозът е от страна на Емил Цветков, Здравко Цветков и Айдън. Молим за прекратяване на опция редактиране, като заявяваме, че сегашните членове на посочената група Абсолют са - Тихомир Георгиев, Ангел Ангелов и Тодор Тодоров. 151.252.196.246 16:22, 10 декември 2022 (UTC)
Статията е частично затворена, неподкрепена информация без източници, отнасяща се за живи хора е изтрита и са поискани източници за текста. Ако някой редактира информацията, то трябва да е с благонадеждни източници - така ще се избегнат всякакви обвинения и може би дори ще подобри статията.-- Алиса Селезньова (беседа) 20:34, 16 февруари 2023 (UTC)
thread_title:  Тази страница е компрометирана и се използва за виртуален тормоз на настоящите членове на групата.
Беседа:Маседониън Стадис (1983 – 1995)

message: А каква е организацията, която го издава? Тя вероятно, ако не е редакцията (което обезсмисля вкарването й) най-вероятно трябва да се преведе. Списанията и вестниците са в оригинал (освен разните Годишник..., Бюлетин...). Мико (беседа) 10:14, 10 декември 2022 (UTC)
replies: text: Ами в МПр беше преведено директно, затова така и го заложих. Инак е даден адрес и телефон на издателя, ма дори не намирам отговорния редактор. В дадената годишнина пак от МПр са споменати доста видни имена, писали статии за него, вкл. българи. --Протогер (беседа) 11:35, 10 декември 2022 (UTC)
replies: text: :Добре. -- Мико (беседа) 11:54, 10 декември 2022 (UTC)
thread_title:  Издател
Беседа:Томо Томоски (археолог)

message: По капитализацията - когато съставното собствено име е съкратено до едносъставно собствено име, то също се пише с главна буква. Мико (беседа) 12:43, 10 декември 2022 (UTC)
replies: text: Каква е причината обаче философският факултет да се пише с главна буква? Carbonaro. (беседа) 12:45, 10 декември 2022 (UTC)
replies: text: :Това е името на факултета. -- Мико (беседа) 12:45, 10 декември 2022 (UTC)
replies: text: ::Но не мисля, че е необходимо подобно изписване, дори в ОПРБЕ на стр. 97 има пример с „катедра“. Carbonaro. (беседа) 12:50, 10 декември 2022 (UTC)
replies: text: :::Не мисля, че Ви разбрах. Почти ежедневно изписвам Факултет „Международна икономика и политика“ - във всички официални документи на университета е така. -- Мико (беседа) 12:53, 10 декември 2022 (UTC)
replies: text: ::::Винаги може да се отправи запитване към ИБЕ, аз също съм го срещал така из статиите, но поради несигурност не съм го променял. Далеч съм от мисълта, че официалните документи са написани безупречно, затова има регулатор, с който можем да се съобразим.  Carbonaro. (беседа) 12:57, 10 декември 2022 (UTC)
replies: text: :::::Аз също не соча към „безупречност“, а към очевидна „наложеност“. -- Мико (беседа) 12:59, 10 декември 2022 (UTC)
thread_title:  Капитализация
Беседа:Сливенска кула

message: "Сливенската крепост", за която се говори в източника, вероятно е Градища (Дъмбени), но не съм сигурен, затова не я вързах. Мико (беседа) 15:50, 10 декември 2022 (UTC)
replies: text: Всъщност е точно тя - Αρματωλός. -- Мико (беседа) 16:01, 10 декември 2022 (UTC)
thread_title:  Крепост
Шаблон беседа:Весови

message: Саздо Весов е убит през ноември 1907 г. в Солун от гръцки агенти, вероятно с цел да бъде сплашена българската общност. Дъщеря му Наталия е годеница на секретаря на българското агентство Янко Пеев. Изт. Юра Константинова, Българите в османския Солун, с. 361. Randona.bg (беседа) 22:01, 14 декември 2022 (UTC)
replies: text: А преди това брат му Иван е получил от Белград предупреждение, че е взето решение да бъде убит (Иван). Същият източник.
Гледам, че други източници са писали това за сина му.Randona.bg (беседа) 22:04, 14 декември 2022 (UTC)

message: Владимир Весов - р. 1882 - според екзархийското преброяване е 25-годишен  с. 174, бел. 95. Вписах го в статията му, но доста нескопосано.
Димитър Весов (син на Саздо Весов) - р. 1883 - според екзархийското преброяване е 24-годишен. Същият източник. 
Доколкото схващам, по това време и двамата са някъде другаде, но не е дадена информация къде. --Randona.bg (беседа) 18:20, 22 декември 2022 (UTC)
Има и нещо забавно за един Никола Весов през учебната 1882/93 г. :) - пак там, с. 211. --Randona.bg (беседа) 18:30, 22 декември 2022 (UTC)
thread_title:  Владимир и Димитър Весови
Беседа:Технополис

message: Вместо ненужното изброяване на тостери, фритюрници ... 
кои са собствениците на фирмата? Какъв е оборотът и пазарният дял? Poco4 (беседа) 23:15, 15 декември 2022 (UTC)
thread_title:  Собственици, оборот, пазарен дял?
Беседа:Парламентарни избори в България (1914)

message: Промените в данните  в шаблона за парламентарните избори от 1914 г. са нанесени, но не излизат. Ако има възможност, моля някой редактор да погледне шаблона.
84.40.72.188 21:41, 16 декември 2022 (UTC)
replies: text: Струва ми се, че промените, които сте извършили и запазили, са отразени. Бихте ли пояснили кои данни не се визуализират? ~ Pelajanela // беседа 04:57, 17 декември 2022 (UTC)
replies: text: :В шаблона излизат данните (гласове, дял гласове и брой мандати) само на първите четири формации - Либералната концентрация, БЗНС и двете БРСДП. За Народната партия не излиза нищо, а останалите - Радикалдемократическата и Прогресивнолибералната - сякаш са скрити. От друга страна, в първата таблица ("първа сила", "втора сила" със снимките на лидерите) данните излизат коректно и напълно - за всички партии. 84.40.72.188 19:48, 17 декември 2022 (UTC)
replies: text: ::Благодаря, че сте въвели данните и че сигнализирахте за проблема с шаблона.

text: ::Благодаря и на Nk, че го поправи  ~ Pelajanela // беседа 16:23, 19 декември 2022 (UTC)
thread_title:  Промени в шаблона - технически проблем
Беседа:Александър Василев (революционер)

message: Luxferuer, Мико, Протогер, ако на някого от вас му се занимава. Carbonaro. (беседа) 18:14, 17 декември 2022 (UTC)
replies: text: Това е неспасяемо. -- Мико (беседа) 18:34, 17 декември 2022 (UTC)
replies: text: :Carbonaro., готово. --Luxferuer (беседа) 20:01, 17 декември 2022 (UTC)
replies: text: ::Супер. Carbonaro. (беседа) 20:21, 17 декември 2022 (UTC)
Колега Carbonaro., мести, че да направя уикиданни. --Luxferuer (беседа) 20:25, 17 декември 2022 (UTC)
thread_title:  В инкубатора 

message: А защо не както си беше - Александър Василев (революционер)? Четейки източниците, оставам с впечатление, че е по-известен така; при това в онези времена обикновено са били по-известни с бащиното име. Тук за късмет имаме и трите :). Randona.bg (беседа) 21:07, 17 декември 2022 (UTC)
replies: text: Отбелязано е в уикиданни. Фамилията е за да се улесняват търсачките. --Luxferuer (беседа) 21:12, 17 декември 2022 (UTC)
replies: text: :Ами той обикновено ще бъде търсен като Василев, както е в списъците (в литературата е или само Василев, или с трите), не е ли по-логично и в статията? И в пояснителната страница да се впише, на мен ми е трудно от тел. Randona.bg (беседа) 21:20, 17 декември 2022 (UTC)
replies: text: :: Може да бъде преместено като Александър Василев (революционер), след като такъв е по-наложеният вариант, а заглавието с фамилията и/или бащиното+фамилията да останат като пренасочващи страници. Вероятно така всички ще са доволни. Даже и търсачките.  --Ted Masters (беседа) 21:31, 17 декември 2022 (UTC)
Който желае, може да премести, но и да върне старите настройки в данните на страницата на четата, които своевременно извърших. --Luxferuer (беседа) 21:37, 17 декември 2022 (UTC)
thread_title:  Име в заглавието
Беседа:Тесла (компания)

message: Илон Мъск не е съосновател на Тесла както и не е съосновател на PayPal! --Leonardo Da Vinci (беседа) 20:07, 17 декември 2022 (UTC)
replies: text: : Май все пак е, въпреки че не е от първите, регистрирали компанията. Чак лъжи не, неточности по-скоро. Редактирах според английската уики.

text: Zhoxy (беседа) 08:54, 18 декември 2022 (UTC)
replies: text: :Напротив лъжи са. През 2009-та са се споразумяли да са съоснователи, но чрез това се губи смисъла на думата...

text: :Явно тук има двойно тълкуване на значението на съосновател. Мъск инвестира в компанията няколко месеца след самото й създаване. --Leonardo Da Vinci (беседа) 18:40, 18 декември 2022 (UTC)

text: :Радвам се, че се съгласихме за PayPal. Съветвам Ви да проверите защо е това заяждане тук https://www.youtube.com/watch?v=c-FGwDDc-s8   DEBUNKING ELON MUSK Pt1 (1080p) Leonardo Da Vinci (беседа) 18:40, 18 декември 2022 (UTC)
replies: text: ::Смятам, че в този си вид текстът ни е достатъчно точен. Ясно е кой кога е регистрирал компанията, кой и с колко е инвестирал в нея, и че „Мъск – съосновател“ е плод на споразумение. Zhoxy (беседа) 19:59, 18 декември 2022 (UTC)
thread_title:  Лъжи
Беседа:Историография в Северна Македония

message: Защо освен 2 редакции, за които не съм приложил източник, на 14 декември тази година са били премахнати и такива, за които са приложени обосноваващите ги източници? 87.126.121.181 04:59, 18 декември 2022 (UTC)
replies: text: Защото прилагането на източници към твърдения не е единственото изискване за редактиране в проекта. --Протогер (беседа) 10:02, 18 декември 2022 (UTC)
thread_title:  Искам да знам